എയര് ഇന്ത്യയില് ഇനി എംപിമാര്ക്കു കടമില്ല ന്യൂഡല്ഹി: എയര് ഇന്ത്യയില് ഇനി എംപിമാര്ക്ക് കടത്തിന്റെ പുറത്തുള്ള വിമാന യാത്ര നിര്ത്തലാക്കി. ക്രെഡിറ്റ് സൗകര്യം ഇനി മേലില് ജനപ്രതിനിധികള്ക്ക് ഉണ്ടാകില്ലെന്നും നേരിട്ട് പണം നല്കിയുള്ള യാത്ര മാത്രമേ അനുവദിക്കൂ എന്നും ലോക്സഭയുടെയും രാജ്യസഭയുടെയും സെക്രട്ടറി ജനറല്മാരാണ് അറിയിച്ചത്. ജനപ്രതിധികള്ക്ക് ദീര്ഘകാലമായി അനുവദിച്ചിരുന്ന സൗകര്യം ഒരു കൂടിയാലോചന പോലും നടത്താതെ റദ്ദാക്കിയത് പാര്ലമെന്റിനെ അവഹേളിക്കുന്നതാണെന്ന് സിപിഎം രാജ്യസഭാംഗം എളമരം കരീം കുറ്റപ്പെടുത്തി. ജനപ്രതിനിധികളുടെ അവകാശങ്ങള് ഓരോന്നായി കവര്ന്നെടുക്കപ്പെടുകയാണെന്ന് കൊടിക്കുന്നില് സുരേഷ് എംപിയും ആരോപിച്ചു. എംപി വികസന ഫണ്ടും യാത്രാ അലവന്സുമൊക്കെ നേരത്തേ വെട്ടിക്കുറച്ചു. ഇപ്പോള് എയര് ഇന്ത്യയുടെ ടിക്കറ്റ് സൗകര്യം നിര്ത്തലാക്കിയതും അതിന്റെ തുടര്ച്ചയാണെന്നും അദ്ദേഹം ചൂണ്ടിക്കാട്ടി. എയര് ഇന്ത്യയുടെ ഓഹരികള് കേന്ദ്രസര്ക്കാര് വിറ്റഴിച്ചതിന്റെ തുടര് നടപടിയായാണ് എംപിമാര്ക്കുള്ള ക്രെഡിറ്റ് സൗകര്യം നിര്ത്തലാക്കിയത്. എയര് ഇന്ത്യയുടെ ഉടമസ്ഥാവകാശം ടാറ്റ ഏറ്റെടുത്തിരുന്നു. എയര് ഇന്ത്യ യാത്രയ്ക്കായി പാര്ലമെന്റ് സെക്രട്ടേറിയറ്റില്നിന്ന് എംപിമാര്ക്ക് നല്കിയിരുന്ന എക്സ്ചേഞ്ച് ഉത്തരവ് നിര്ത്തലാക്കിയെന്നാണ് ഒൗദ്യോഗിക അറിയിപ്പ്.